Skalmen fyrstasjon

Skalmen fyrstasjon er eit kystfyr som ligg utanfor Smøla i Møre og Romsdal. 

Fyret vart oppretta i 1907. Det har eit bifyr i same bygning. Fyrbygningen er 15,5 meter høg og lyshøgda er 24 meter. Dette gjev ei lysvidde på 14,8 nautiske mil. Fyrlykta har eit 4. ordens linseapparat. Fyret vart forsterka i 1962 og avbemanna og automatisert i 30. juni 2002. 

Den første fyrvokteren på Skalmen var førstestyrmann Anton Lund som var med på Gjøa-ekspedisjonen til Roald Amundsen. Lund hadde med seg ein sledehund frå denne ekspedisjonen ut på fyret og enno er det spor etter hunden i sementen på fyret. 

 Klima 
Det var vêrstasjon på Skalmen fyr frå november 1984 til mai 2002, og stasjonen er av stadane i landet der ein har målt kraftigast vind. Under nyårsorkanen i 1992 vart det her målt ein vindstyrke på 46 m/s med vindkast opp i 62 m/s (223 km/t). Stasjonen låg 13 meter over havet. 

 Jan Feb Mar Apr Mai Jun Jul Aug Sep Okt Nov Des År Temperatur (°C) 2,6 2,5 3,0 4,5 8,0 10,5 12,2 12,8 10,9 8,5 5,2 3,4 7,0 Nedbør (mm) 79 65 68 54 39 47 61 74 110 117 100 106 920

 Sjå òg 
 Fyr i Noreg

 Kjelder 

 Eklima
 Fyrhistorie på gjestekro.no 

 Bakgrunnsstoff 


Kategori:Fyr i Smøla
Kategori:Kulturminne i Smøla
Kategori:Skipingar i 1907
Kategori:1907 i Noreg
Kategori:Øyar i Smøla